دؤولت گؤمروک کومیتهسینین (دگک) امکداشلاری کوللی میقداردا بریلیانت قاشلارین آذربایجان گؤمروک سرحدیندن گؤمروک نظارتیندن گیزلی و بیان ائتمهدن کئچیریلمهسینه جهدین قارشیسینی آلیبلار.
دؤولت گؤمروک کومیتهسیندن آخار. آذ-آ وئریلهن معلوماتا گؤره، هاوا نقلیاتیندا باش گؤمروک ایدارهسینین گؤمروک حقوق پوزمالارینا قارشی موباریزه شعبهسینه آلماز ممولاتینین قانونسوز یوللا اؤلکه اراضیسینه گتیریلمهسی بارهده داخیل اولان عملیات معلوماتینا اساساً، ایستانبول-باکیهاوا رئیسی ایله گلن آذربایجان وطنداشی نظارته گؤتورولوب. وطنداش گؤمروک نظارتیندن کئچرکن ساخلانیلیب و اوزرینده گؤمروک نظارتینه بیان ائدیلمهلی و یا گؤمروک نظارتیندن گیزلهدیلن هر هانسی اشیانین اولوب-اولمادیغی سوروشولوب. او، بئله بیر اشیانین اولمادیغینی بیلدیریب. داها سونرا همین وطنداشین اوزرینده شخصی یوخلاما آپاریلیب. شخصی یوخلاما زامانی، وطنداشین آیاق قابیسینین سول تایینین ایچریسینده ۱۱ عدد بوکومده موختلیف اؤلچولو آغ رنگلی قاشلار آشکار ائدیلیب.
عدلیه ناظرلیگی محکمه اکسپرتیزاسی مرکزینین آراییشینا اساساً، آشکار ائدیلن قاشلار عمومی چکیسی ۱۸۵،۱۲ کاراتلیق بریلیانتدیر.
فاکتلا باغلی آراشدیرما آپاریلیر.
azb_Arab azb_Arab azb_Arab azb_Arab